ส่วนที่ 1

ข้อมูลสรุป ( Executive summary )

ในปีที่ผ่านมา หลังจากที่บริษัทฯ ปรับปรุงโครงสร้างหนี้ กับสถาบันการเงิน โดยการลดหนี้ลงบางส่วน
มีการออกหุ้นกู้แปลงสภาพ และแปลงหนี้เป็นทุน ในรูปของหุ้นบุริมสิทธิ์แปลงสภาพ แล้วนั้น บริษัทฯ
ได้เข้าสู่กระบวนการฟื้นฟูกิจการของศาลล้มละลายกลาง และ
ศาลล้มละลายกลางได้มีคำสั่งให้ฟื้นฟูกิจการ
ซึ่งแผนฟื้นฟูกิจการก็มีการแปลงหนี้ของสถาบันการเงินเป็นทุนเพิ่มเติมอีก
ทำให้ส่วนของผู้ถือหุ้นของบริษัทเพิ่มขึ้นและสถาบันการเงินที่เป็นเจ้าหนี้ของบริษัทจะเป็นผู้ถือหุ้นใหญ่

ผลประกอบการของบริษัทฯ ในปีที่ผ่านมา บริษัทฯ มีรายได้ จากการขายเพิ่มขึ้นจากตลาด After
Market และเครื่องปรับอากาศสำเร็จรูป ส่วนตลาด Export ไม่สามารถขยายได้มากนัก
เนื่องจาก อุตสาหกรรมในประเทศรวมถึงเพื่อนบ้าน ต่างพยายามหาตลาดต่างประเทศเพิ่มขึ้น
รวมทั้งตลาดต่างประเทศที่จะส่งออกไป ก็เริ่มประสบกับภาวะเศรษฐกิจเช่นกัน ทำให้
ความต้องการหดตัวลง ทำให้ต้องมีการแข่งขันในด้านราคาอย่างมาก ในส่วนค่าใช้จ่ายของบริษัท
สามารถลดลงได้ โดยเฉพาะอย่างยิ่ง ดอกเบี้ยจ่ายที่ลดลงจากการเข้าฟื้นฟูกิจการ

เมื่อวันที่ 30 มกราคม 2545 ศาลล้มละลายกลาง มีคำสั่งให้ฟื้นฟูกิจการของบริษัท และแต่งตั้งให้
บริษัท บริษัท บริษัท ไทยฮีท รีไววัล จำกัด เป็นผู้บริหารแผน มีระยะเวลา 5 ปี
ซึ่งสาระสำคัญของแผนฟื้นฟูกิจการโดยสรุปมีดังนี้

1.  แปลงหนี้ของเจ้าหนี้สถาบันการเงิน 13 ราย เป็นหุ้นบุริมสิทธิแปลงสภาพ จำนวน12,583,200
    หุ้น ในราคาหุ้นละ 10.00 บาท รวมเป็นจำนวนเงิน 125,832,000 บาท

2.  หนี้ของเจ้าหนี้สถาบันการเงิน 13 ราย ที่เหลือ จำนวน 265 ล้านบาท ทยอยชำระคืนภายใน
    10 ปี

3.  หยุดคิดดอกเบี้ยค้างจ่ายตั้งแต่เดือน มีนาคม 2544 ถึงวันที่ศาลมีคำสั่งให้ฟื้นฟูกิจการ
    หลังจากนั้น ชำระดอกเบี้ยในอัตราร้อยละ 3 ต่อปี จนถึงเดือน ธันวาคม 2546
    และในอัตราไม่เกินร้อยละ 5 ตั้งแต่ปี 2547 – 2548 หลังจากปี 2548
    จะใช้อัตราดอกเบี้ยลูกหนี้ชั้นดีถัวเฉลี่ย

4.  เจ้าหนี้การค้า จ่ายชำระคืนตามปกติ

5.  เจ้าหนี้แรงงาน แบ่งออกเป็นหนี้บุริมสิทธิ ส่วนที่ไม่เกิน 100,000 บาท จ่ายชำระทั้งจำนวน
    ภายในปี 2545 และ หนี้สามัญ ส่วนที่เกิน 100,000 บาท จ่ายชำระทั้งจำนวน ภายในปี
    2548 ส่วนดอกเบี้ยค้างจ่ายอัตรา 7.5 % จ่ายชำระในปี 2549 – 2550

6.  แต่งตั้ง บริษัท ไทยฮีท รีไววัล จำกัด เป็นผู้บริหารแผน โดยมีระยะเวลาบริหารแผน 5 ปี

ประวัติความเป็นมา

กลุ่มผู้ก่อตั้งบริษัท ไทยฮีทเอ็กซ์เช้นจ์ จำกัด (มหาชน)
เป็นผู้บุกเบิกวงการเครื่องปรับอากาศรถยนต์ของประเทศไทย โดยในปี พ.ศ.2510
ได้จัดตั้งห้างหุ้นส่วนจำกัด บางกอกคูลลิ่ง เพื่อนำเข้าชิ้นส่วน เครื่องปรับอากาศรถยนต์
จากประเทศสหรัฐอเมริกา ต่อมาในปี 2515 จึงได้ก่อตั้งบริษัท ไทยฮีทเอ็กซ์เช้นจ์ จำกัด
ขึ้นด้วยทุนจดทะเบียน 1 ล้านบาท

ผู้เริ่มจัดตั้งบริษัท คือกลุ่มของ นางศุภร กิติกรอรรถ , นายวีระเดช กิติกรอรรถ และนายชาติชาย
ลีสหะปัญญา

ปี 2515 บริษัท ผลิตชิ้นส่วนประกอบเครื่องปรับอากาศรถยนต์ (EVAPORATOR) ภายใต้
การสนับสนุนเทคโนโลยีจากบริษัท John E. Mitchel และภายใต้เครื่องหมายการค้ายี่ห้อ MARK
IV มีกำลังการผลิตเครื่องแอร์ (Evaporator) ประมาณ 20,000 เครื่องต่อปี
หลังจากสิ้นสุดสัญญากับ บริษัท John E. Mitchel ในปี 2521 บริษัทฯ
ได้ดำเนินการผลิตอย่างเป็นอิสระ เนื่องจากบุคลากรของบริษัทฯ
มีประสบการณ์มากพอที่จะดำเนินการผลิตเองต่อไปได้

ในปี 2523 เริ่มทำการส่งออกไปยังประเทศใกล้เคียง เช่น มาเลเซีย และ สิงคโปร์
และเริ่มเป็นผู้แทนจำหน่ายคอมเพรสเซอร์ สำหรับเครื่องปรับอากาศรถยนต์ ยี่ห้อ SANDEN
หลังจากนั้นก็เริ่มขยายกำลังการผลิต และส่งออกสู่ยุโรป ออสเตรเลีย และตะวันออกกลาง
โดยในช่วงนี้บริษัทฯ ได้เริ่มทำการผลิตคอล์ยร้อนหรือ คอนเดนเซอร์
ซึ่งเป็นชิ้นส่วนที่ระบายความร้อนติดตั้งอยู่หน้าหม้อน้ำในห้องเครื่องของรถยนต์
จากเดิมที่ต้องนำเข้าจากต่างประเทศ
และเริ่มทำการผลิตคอล์ยสำหรับเครื่องปรับอากาศในอาคารบ้านเรือนขึ้น ช่วงปี 2528 บริษัทฯ
ขยายการผลิตโดยเพิ่มเครื่อง Fin Press เป็น 8 เครื่องและบริษัทฯ
เริ่มหันไปหาตลาดต่างประเทศอย่างจริงจัง จนสามารถเปิดตลาดต่างประเทศได้เพิ่ม ในอินโดนีเซีย
อินเดีย ไต้หวัน จีน ยุโรปบางประเทศ และออสเตรเลีย จนต้องขยายการผลิตเป็น 3 กะ ในปี
2531

บริษัทฯ ได้เพิ่มทุนจดทะเบียนเป็น 100 ล้านบาท เพื่อจดทะเบียน
เป็นหลักทรัพย์จดทะเบียนในตลาดหลักทรัพย์แห่งประเทศไทยเมื่อวันที่ 29 เมษายน 2534
และในปีเดียวกันนี้เองก็ได้ร่วมลงทุนเพื่อดำเนินการผลิตชิ้นส่วนเครื่องปรับอากาศรถยนต์
ในประเทศอินโดนีเซีย ชื่อว่า P.T. MARKINDO THECO ด้วยทุนจดทะเบียน 2 ล้านเหรียญสหรัฐ
และบริษัทฯ มีสัดส่วนการลงทุนร้อยละ 50

ในปี 2535 บริษัทฯ ได้ร่วมลงทุนกับ SANDEN INTERNATIONAL CORPORATION (JAPAN)
ตั้งโรงงานผลิตชิ้นส่วนเครื่องปรับอากาศรถยนต์ในประเทศไทย เพื่อมุ่งเน้นตลาดรถญี่ปุ่น โดยใช้ชื่อ
ว่า บริษัท SANDEN THECO จำกัด ด้วยทุนจดทะเบียน 80 ล้านบาท บริษัทฯ
ถือหุ้นอยู่ในสัดส่วนร้อยละ 51 นอกจากนี้ยังได้เพิ่มทุนจดทะเบียนเป็น 200 ล้านบาท
เพื่อขยายโรงงาน

ปี 2536 ได้จัดตั้งบริษัท ทีโก้เซลล์ จำกัด ด้วยทุนจดทะเบียน 10 ล้านบาท
เพื่อดำเนินงานด้านการตลาดให้มีประสิทธิภาพมากขึ้น และในสิ้นปี 2536 ก็ยังได้ร่วมลงทุนกับ
INDUS AIR CONDITIONING PVT.,LTD.
โดยตั้งโรงงานเพื่อผลิตชิ้นส่วนเครื่องปรับอากาศรถยนต์ และอาคาร ที่ประเทศอินเดีย
ด้วยทุนจดทะเบียน 22.4 ล้านรูปี และบริษัทถือหุ้นในสัดส่วนร้อยละ 49

ในปี 2537 บริษัทฯ ได้ย้ายโรงงานไปยังที่ดินแห่งใหม่ ซึ่งเป็นกรรมสิทธิ์ของบริษัทฯ
ที่นิคมอุตสาหกรรมเวลโกร์ว ถนนบางนา-ตราด กม.ที่ 36 นอกจากนี้
ยังได้ขยายตลาดการส่งออกเครื่องปรับอากาศสำหรับรถยนต์สู่ตลาดสหรัฐอเมริกา
และส่งออกเครื่องปรับอากาศสำเร็จรูป สำหรับใช้ในโรงงานอุตสาหกรรมไปยังประเทศญี่ปุ่น
และในปีเดียวกันนี้เอง บริษัท ฯ ยังทำการเริ่มผลิตมอเตอร์ ซึ่งเป็นส่วนประกอบหลักของตู้แอร์
เพื่อลดการนำเข้าจากต่างประเทศและลดต้นทุนการผลิต ในปีเดียวกัน
บริษัทได้แปลสภาพเป็นบริษัทมหาชน ทะเบียนเลขที่ 369

ปี 2538 ส่งออก มอร์เตอร์ ที่ผลิตได้ออกจำหน่ายในต่างประเทศ

ปี 2540 นำระบบ ล้างคอล์ยใหม่ เข้ามาใช้ในการผลิต เพื่อเลิกการใช้สาร CFC
ในขั้นตอนการผลิต ซึ่งในการนี้ ได้รับเงินช่วยเหลือแบบให้เปล่าจาก World Bank

ปี 2541 บริษัทฯ ได้ขายเงินลงทุนในบริษัท ซันเด้น ทีโก้ จำกัด ร้อยละ 32 เหลือการถือหุ้นร้อยละ
19

ปี 2542 - บริษัทฯ ได้รับมาตรฐาน ISO 9002 ในเดือนมีนาคม 2542

- บริษัทฯ สามารถปรับปรุงโครงสร้างหนี้
กับสถาบันการเงินโดยสามารถลดเงินต้นและดอกเบี้ยลงได้บางส่วน

ปี 2543 - เริ่มจำหน่ายเครื่องปรับอากาศสำเร็จรูปในอาคารยี่ห้อ “ HABOUR BOY ” และ “
MORNING STAR ”

  - บริษัทฯ ยื่นฟื้นฟูกิจการที่ศาลล้มละลายกลาง ในเดือน ธันวาคม 2543

- บริษัทฯ เพิ่มทุนจดทะเบียนจาก 200,000,000 บาท เป็น 492,764,000 บาท โดย ณ วันที่
31 ธันวาคม มีทุนที่เรียกชำระแล้ว ดังนี้

1. หุ้นสามัญ 21,000,000 หุ้น มูลค่าที่ตราไว้ หุ้นละ 10 บาท

  2. หุ้นบุริมสิทธิแปลงสภาพ 19,723,400 หุ้น มูลค่าที่ตราไว้ หุ้นละ 10 บาท

- บริษัทฯ ได้ขายเงินลงทุน บริษัท อินดัส ทีโก้ จำกัด ในประเทศอินเดีย
ทั้งหมดให้แก่ผู้ร่วมทุนชาวอินเดีย

ปัจจุบัน บริษัทฯ ได้ดำเนินการผลิตสินค้าที่โรงงานแห่งใหม่
โดยเริ่มมีการผลิตชิ้นส่วนบางชิ้นเพื่อทดแทนการนำเข้า ทำการผลิต 2 กะ โดย ณ วันที่ 31
ธันวาคม 2544 บริษัทฯ มีพนักงานประจำ จำนวน 237 และพนักงานรายวัน จำนวน 56 คน
โดยแบ่งเป็น

พนักงานประจำที่สำนักงาน 61 คน

พนักงานประจำที่โรงงาน 176 คน

พนักงานชั่วคราวที่โรงงาน 56 คน

รวม 288 คน